Νούνο Κοέλιο

Ο **Νούνο Μιγκέλ Πράτα Κοέλιο** {πορτογαλικά:**Nuno Miguel Prata Coelho**} (γεννημένος στις 23 Νοεμβρίου 1987), είναι βετεράνος Πορτογάλος ποδοσφαιριστής που αγωνίζονταν κυρίως στη θέση του κεντρικού αμυντικού αλλά και του ανασταλτικού μέσου.  Η καριέρα του σημαδεύτηκε από πολλαπλές μετακινήσεις και δανεισμούς σε μικρομεσαίες ομάδες της Πορτογαλίας.

## Καριέρα
Γεννημένος στη **Covilhã** της Κεντρικής Πορτογαλίας, ο Νούνο Κοέλιο ξεκίνησε το 1992 να παίζει ως ανασταλτικός μέσος, αρχικά στα τμήματα υποδομών και στη συνέχεια (2004/05) στην πρώτη ομάδα, της τοπικής ΣΚ Κοβίλια. 

Το ταλέντο του προσέλκυσε το ενδιαφέρον των μεγάλων ομάδων της χώρας και το 2005 μεταπήδησε στην Πόρτο, όπου δεν κατάφερε ποτέ να βρει θέση στην πρώτη ομάδα και αφού πέρασε μια γεμάτη χρονιά στην Πόρτο Β (30 συμμετοχές κι  1 τέρμα), παραχωρήθηκε δανεικός αρχικά στην Λεϊρία και έπειτα στην Πορτιμονένσε.

Στην έναρξη της σεζόν 2009/10 ανακοινώθηκε ο εκ νέου δανεισμός του, αυτή τη φορά  στην ισπανική Βιγιαρεάλ Β, ο οποίος τελικώς τελικά τελεσφόρησε λόγω γραφειοκρατικών προβλημάτων με αποτέλεσμα ο παίκτης να επιστρέψει στην Πορτογαλία και να υπογράψει διετές συμβόλαιο με την Ακαδέμικα δε Κοΐμπρα.  

Μετά τη λήξη του συμβολαίου του με την Κοΐμπρα, και πιο συγκεκριμένα στις 9 Ιουλίου 2011, ο Νούνο Κοέλιο υπέγραψε πενταετές συμβόλαιο με την Μπενφίκα δηλώνοντας «*Είναι ένα όνειρο που έγινε πραγματικότητα. Το να παίζω για την Μπενφίκα ήταν πάντα το όνειρό μου και τώρα έγινε πραγματικότητα. Είμαι οπαδός της Μπενφίκα από παιδί και αυτό το κάνει ακόμα πιο ξεχωριστό*." 

Τον Αύγουστο όμως του 2011, και καθώς η Μπενφίκα είχε πληθώρα παικτών σε όλες τις γραμμές, παραχωρήθηκε δανεικός για ένα χρόνο, στην Μπέιρα Μαρ. 

Αν και κατέγραψε 23 συμμετοχές στο Πρωτάθλημα και είχε μια καλή αγωνιστική παρουσία στη Μπέιρα Μαρ, δεν κατόρθωσε να πείσει τους ιθύνοντες της Μπενφίκα να τον επαναφέρουν στο ρόστερ της ομάδας. Οι διοικούντες της Μπενφίκα του πρότειναν να αγωνισθεί με την Μπενφίκα Β, αλλά ο Κοέλιο αρνήθηκε, με αποτέλεσμα να κάνει προπονήσεις μόνος του στη Βαρζίμ μέχρι να βρει νέα ομάδα για να συνεχίσει την καριέρα του.

Κάπως έτσι το καλοκαίρι του 2012 παραχωρήθηκε ξανά ως δανεικός, αυτή τη φορά στον Άρη Θεσσαλονίκης, ο οποίος αντιμετώπιζε σοβαρά οικονομικά προβλήματα και πάλευε με νύχια και με δόντια για την παραμονή του στην κορυφαία κατηγορία.

Μολονότι πραγματοποίησε μια μεστή χρονιά στο »Κλεάνθης Βικελίδης»  κατά τη σεζόν 2012-13 (με 27 συνολικά συμμετοχές και 2 τέρματα {25 συμμετοχές στη Super League  και 2 στο θεσμό του Κυπέλλου Ελλάδας}, και επιθυμούσε διακαώς  να παραμείνει στη Θεσσαλονίκη και για την επόμενη χρονιά, κάτι τέτοιο δεν συνέβη.

Οι "κίτρινοι" σίγουρα θα θυμούνται για χρόνια, το σημαντικότατο γκολ που σημείωσε ο Κοέλιο στις 27 Φεβρουαρίου 2013, όταν σκόραρε με κεφαλιά στο 89ο λεπτό και χάρισε τη νίκη κόντρα στον Παναθηναϊκό. . 

Επέστρεψε στην Πορτογαλία, έλυσε το συμβόλαιό του με την Μπενφίκα, και την πενταετία 2013-18, έβγαζε το ψωμί του στην νεοφώτιστη Αρούκα, της οποίας διετέλεσε και αρχηγός  και με τη φανέλα της αγωνίστηκε συνολικά σε 172 αγώνες 10 τέρματα και 3 ασίστς σε όλες τις διοργανώσεις. Πιο συγκεκριμένα κατέγραψε 115 παιχνίδια και 4 γκολ στην Primeira Liga, 34 παιχνίδια και 6 γκολ στην Λίγκα Β (2017/18) ενώ αγωνίστηκε και 3 φορές σε ευρωπαϊκές διοργανώσεις (Γιουρόπα Λιγκ (2016/17)).

Επόμενος σταθμός του υπήρξε η **Belenenses SAD** της Λισαβόνας (ένας σύλλογος που γεννήθηκε το 2018 μετά από τη διάσπαση της παλαιάς κραταιάς Μπελενένσες) στην οποία αγωνίστηκε κατά τη διετία 2018-20 καταγράφοντας με τη φανέλα της, 56 συμμετοχές και ένα τέρμα. 

Το καλοκαίρι του 2020 μεταπήδησε στη Τσάβες, η οποία τερμάτισε έκτη στη Σεγούντα Λίγα της σεζόν 2020-2021. Με τη φανέλα της Τσάβες συμμετείχε σε 53 αγώνες στη Β’ Εθνική της χώρας καθώς και σε 2 αγώνες του Κυπέλλου Πορτογαλίας. 

Το Δεκέμβριο του 2022, κι αφού έμεινε χωρίς ομάδα από το καλοκαίρι του ιδίου έτους, κρέμασε τα ποδοσφαιρικά του παπούτσια, βάζοντας τέλος στη 19χρονη καριέρα  ως επαγγελματίας ποδοσφαιριστής.
## Εθνικές ομάδες
Ο Νούνο Κοέλιο υπήρξε μέλος όλων των μικρών ηλικιακών εθνικών ομάδων της Πορτογαλίας (Κ-18, Κ-19, Κ-20, Κ-21, Κ-23). 
## Παραπομπές

## Εξωτερικές πηγές
*Προφίλ του Νούνο Κοέλιο στο transfermarkt.com
*Προφίλ του Νούνο Κοέλιο στο int.soccerway.com
*Προφίλ του Νούνο Κοέλιο bdfutbol.com

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΟΝ Λεϊρία
Κατηγορία:Ποδοσφαιριστές Πορτιμονένσε ΣΚ
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ξένοι ποδοσφαιριστές στην Ελλάδα